**Race Academy má za sebou prvý turnus**

**Orechová Potôň, 22. jún 2021 – Race Academy - detská motokárová akadémia na SLOVAKIA RINGU úspešne dokončila svoj prvý základný turnus a predstavila svojich prvých detských absolventov.**

Presne 6 týždňov trval základný kurz detskej akadémie MINI RACE, ktorý je určený pre deti od 7 do 10 rokov. Hoci prvé dve lekcie boli poznačené nepriaznivým daždivým počasím a deti trávili čas prevažne v učebniach, nič to neubralo na celkovom zážitku a miere poznatkov získaných počas zostávajúcich 4 lekcií. Tie už boli zamerané na jazdenie, ale hlavne na správne nastupovanie/vystupovanie, sedenie, ovládanie brzdového a plynového pedálu, celkovej koordinácie a koncentrácie. Základom celého jazdenia vôbec je ale teória a hlavne počúvanie a dodržiavanie pokynov inštruktorov. Výrazy ako apex, brzdné body, ideálna stopa či vlajková signalizácia – to všetko si v deti v teórii naštudovali a počas praktických jázd aj vyskúšali. O zmysluplnosti celého kurzu a projektu ako takého svedčí aj výpoveď jedného z rodičov: „Som rád, že takýto projekt pre deti vznikol a hneď ako sa naskytla prvá príležitosť som syna do kurzu prihlásil. Sám jazdím na veľkom okruhu, na motokáry chodím pravidelne aj so staršou dcérou a je naozaj na nezaplatenie, ak si správnu techniku jazdy a zaobchádzanie s motokárou deti osvoja už vo svojich ranných rokoch. Určite v tom chceme pokračovať aj naďalej, už teraz sa tešíme na ďalšie lekcie“. „Bola som prekvapená, ako rýchlo sa deti dokážu učiť. Oceňujem hlavne prístup inštruktorov a to, že deti priviedli aj k disciplíne a vzájomnému rešpektovaniu“ – dodáva jedna z rodičov. Akadémiu vo svojom úvodnom turnuse dokončilo nakoniec 7 detí.

Slovenské motokárové centrum si pri svojom zrode v roku 2019 dalo za jeden z cieľov hľadanie a výchovu mladých talentov. Race Academy je prvým krokom k jeho naplneniu a predstavuje ideálnu štartovaciu čiaru budúcich slovenských pretekárov.

„Už o týždeň otvárame nový turnus základného kurzu, záujem zo strany rodičov rastie zo dňa na deň, čo nás naozaj teší. Rovnako otvárame budúci týždeň aj nadstavbovú časť KADET RACE, ktorá je určená pre absolventov základnej časti“ – hovorí hlavný inštruktor a „otec projektu“ Simon Krasňanský, ktorý je zároveň aj prevádzkovým manažérom Slovenského motokárového centra na Slovakia Ringu.

**Viac informácií o akadémii, termínoch a registrácii nájdete na** [**https://slovakiaring.sk/sk/detska-akademia**](https://slovakiaring.sk/sk/detska-akademia)

*\*\*\**

***Okruh SLOVAKIA RING / Areál SLOVAKIA RING***

*SLOVAKIA RING je profesionálny pretekársky okruh s licenciou FIA 2. stupňa, jediný svojho druhu na Slovensku. S celkovou dĺžkou 5922 m sa radí medzi najdlhšie v Európe. Kvalitatívnymi a bezpečnostnými parametrami vytvára okruh zázemie pre prestížne svetové šampionáty pod hlavičkami FIA a FIM. Od roku 2010 prináša podujatia pre profesionálnych jazdcov, amatérov, firmy a širokú verejnosť.*

*SLOVAKIA RING pri Orechovej Potôni predstavuje jedinečný areál - jediný svojho druhu na Slovensku. Ponúka možnosti jazdiť na profesionálnom automotodróme, zdokonaliť sa v škole bezpečnej jazdy, vyskúšať si terénnu jazdu vo vynovenom* ***off-road areáli*** *a užiť si relax v hoteli. Súčasťou širšieho areálu je aj* ***Malkia Park*** *-**útočisko pre exotické zvieratá. K novým atrakciám patrí tiež* ***Vojenské múzeum.*** *Pre všetkých, ktorí si chcú preveriť a zdokonaliť svoje jazdecké zručnosti - či už na aute alebo motocykle, je pripravené profesionálne* ***CENTRUM BEZPEČNEJ JAZDY*** *s najmodernejším tréningovým cvičiskom v strednej Európe. Po aktívnom výkone si môžete dopriať výdatný obed či večeru v reštaurácii Ring a* ***Hoteli Ring\*\*\*****, ktorý ponúka komfortné ubytovanie. Poslednou akvizíciou v areáli je špičkové* ***Slovenské motokárové centrum*** *a jeho vonkajšia dráha dlhá 1170m. To ponúka bezkonkurenčný priestor pre aktívne jazdy na motokárach pre deti, dospelých ale aj majiteľov vlastných motokár. Centrum a dráha je ako jediná na Slovensku homologizovaná licenciou CIK-FIA.*

**GENERÁLNYM REKLAMNÝM PARTNEROM OKUHU JE OMV SLOVENSKO.**

**Ďalšie informácie:**

|  |  |
| --- | --- |
| Ing. Peter Pecze Marketing Director, SLOVAKIA RING mobil: +421 911 423 134 e-mail: pecze@slovakiaring.sk |  |